http___blog.tatcreative.com_index.php_2016_03_08_kak-da-otgovarqme-na-detskite-vuprosi__1.xml
http___blog.tatcreative.com_index.php_parenting_.xml
1.1 2.1 2.2 2.3 2.4 2.5 3.1 3.2 3.3 3.4 3.5 4.1 4.2 4.3 5.1 5.2 6.1 7.1 7.2 7.3 8.1 9.1 9.2 9.3 10.1 11.1 11.2 11.3 11.4 12.1 13.1 13.2 13.3 14.1 15.1 15.2 15.3 16.1 17.1 17.2
Как да отговаряме на детските въпроси? Първите години на родителството несъмнено са доста интензивни, но ако всичко протича в границите на нормалното, младите родители не са представени пред кой знае какви изненади. Всичко е въпрос на любов, грижа и няколко стотин памперса. Истинското родителство започва с първата въпросителна – какво, как и най-вече защо. Това е и интересната част. Как ще отговорите на нестихващите въпроси на своето дете и има ли всъщност правилни и неправилни отговори. КОЙ? КАКВО? КЪДЕ? КОГА? ЗАЩО? Детските въпроси са необятни. Те могат да бъдат смешни или сериозни, но са винаги невинни, израз на неподправеното детско любопитство. Независимо дали въпросът е за това откъде се е появило братчето или къде е отишъл дядо, защо има сезони или къде живеят слоновете, всеки детски въпрос заслужава да му отделите нужното внимание. Понякога родителите се притесняват и дори изплашват от детските въпроси и съвсем естествено решават да ги игнорират или отложат във времето. Няма формула за това какво трябва да отговаряте на децата си, но определено има няколко неща, които е добре да помните за следващия път, когато вашето дете ви изненада с въпросите си. - Съобразявайте се с възрастта. Отговорът, който ще дадете на въпроса на своята 5 годишната си дъщеря, не е същият, който ще дадете на 10 годишния си син, например. Особено когато става дума за неудобни теми като секс, смърт, алкохол, дори наркотици. Бъдете честни с детето си, но и не го обременявайте с прекалено информация, неподходяща и несмилаема на съответната възраст. Казвайте истината и само истината. Няма смисъл да лъжете детето си. Ако то ви попита откъде идват бебетата и вие отбиете номера с щъркела, който ги носи във вързопчето си, след няколко години ще трябва да отговаряте на въпроса защо лъжете. Не подценявайте децата, а вместо това им поднесете истината по лесен за възприемане начин. Не отбягвайте въпросите. Децата обичат да задават въпроси за всичко. Дори и понякога да се чувствате неподготвени, не игнорирайте любопитството на детето си. Дори и да нямате готов отговор на всеки въпрос, по-добре обсъдете темата със сина си или дъщеря си. Така градите връзката помежду си и стимулирате децата да разсъждават сами. Не се страхувайте, ако не знаете. Вие сте човек, а не уикипедия. Не се страхувайте, че може да не отговорите на въпросите на децата по най-правилния начин. Всъщност по-важното е, че с всеки въпрос и последвал отговор, вие инвестирате в отношенията си, градите доверие и подобрявате комуникацията между родител и дете, която е всъщност най-ценният и влиятелен фактор за бъдещето развитие на децата. Бъдете добри слушатели. Всеки родител обожава, когато детето му изръсва по някой забавен „бисер“, с който той може да се похвали пред семейството и приятелите. Умението да слушаш е качество, което родителите трябва да развият наред със своите деца. Бъдете търпеливи слушатели на децата си и бъдете винаги в готовност да се включите с отговори или пък с въпроси. А ако искате да добавите още един забавен начин да стимулирате въображението на децата си и заедно да намерите отговорите на различни въпроси, може да го направите като си свалите образователното приложение „Кой светна луната?“ от Apple Store и Google Play. А кои са най-забавните въпроси, които ви е задавало вашето дете? Споделете ни!
1.1 1.2 1.3 1.4 1.5 1.6
In its first couple years, parenthood could become quite intense. Yet if everything goes well, the young parents are not presented with some extraordinary surprises. It’s all a matter of love, support and a few hundred diapers. The real deal begins with the first question that your child throws at you – what, how and more than anything, why? That’s the truly interesting chapter of parenthood. How will you answer your child’s constant questions and is there such a thing as a right or wrong answer?